ના હેલ્થ ખાતાએ જુદી-જુદી ચારથી વધુ ટીમો બનાવી એક સાથે દરોડાની કાર્યવાહીનો પ્રારંભ કર્યો હતો જેમાં એસજી હાઇવેની ક્રાઉન પ્લાઝા હોટેલ, નોવાટેલ હોટેલ, એરપોર્ટ સર્કલની હોટેલ કમ્ફર્ટ ઇન સન સેટ, ધી તાજ ઉમેદ અમદાવાદ, આશ્રમ રોડની સ્ટારોટેલ, હોલીડે ઇન એક્સપ્રેસ અને હયાત રિજન્સીમાં દરોડા પાડયા હતા. મ્યુનિ. ની હેલ્થ ફ્લાઇંગ સ્કોવર્ડની ટીમ દ્વારા તમામ હોટેલોના કીચનની તપાસ કરવામાં આવી હતી જેમાં ફુડ બનાવવા સાથે સંકળાયેલા સ્ટાફ કામગીરી દરમિયાન વ્યક્તિગત હાઇઝીન રાખે છે કે નહીં તેની તપાસ કરવામાં આવી હતી સાથે આરોગ્યપ્રદ પરિસ્થિતિમાં ફુડ તૈયાર થાય છે કે નહીં તે બાબતે ઝીણવટભરી તપાસ કરી હતી પછી દરોડાની કામગીરી દરમિયાન વિવિધ ખાદ્ય પદાર્થના નમુના લેવાયા હતા.